
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 4331.40/2/90 (1) 

Καθορισμός ετήσιας συνδρομής στην Ελληνική Ένωση Ναυτικού 

Δικαίου. 

ΟΙ ΥΠΟΥΡΓΟΙ ΟΙΚΟΝΟΜΙΚΟΝ ΚΑΙ 
ΑΝΑΠΛΗΡΩΤΗΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του ΝΔ 321/69 «περί Κώδικος Δημοσίου Λο¬ 
γιστικού» (ΦΕΚ 250Α/69). 

β. Τις διατάξεις του ΝΔ 3375/55 «περί καταβολής ετήσιας 
συνδρομής στην Ελληνική Ένωση Ναυτικού Δικαίου» (ΦΕΚ 
260Α/55). 

γ. Το Ν. 1887/27.6.90 με το οποίο κυρώθηκε ο Γενικός 
Προϋπολογισμός του Κράτους έτους 1990. 

δ) Την υπ’ αρ. Υ 1086/90 απόφαση του Πρωθυπουργού περί 
καθορισμού αρμοδιοτήτων, αποφασίζουμε: 

Καθορίζουμε την ετήσια συνδρομή για ενίσχυση του έργου της 
Ελληνικής Ένωσης Ναυτικού Δικαίου για το οικονομικό έτος 
1990 σε οκτακόσιες χιλιάδες (800.000) δρχ. καταβλητέες σε 
βάρος της πίστωσης του κωδικοφορέα 41/210/2419 «Επιχο¬ 
ρήγηση σε λοιπά επιστημονικά ιδρύματα» του προϋπολογισμού 
ΥΕΝ έτους 1990. 


Η παρούσα να δημοσιευθεί στην Εφημερίδα της Κυβέρνησης και να 
κοινοποιηθεί για εκτέλεση. I 

Πειραιάς 13 Αυγούστου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΛΗΡΩΤΗΣ ΕΜΠ. ΝΑΥΤΙΛΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΡΙΣΤΟΤΕΛΗΣ ΠΑΥΛΙΔΗΣ 


Αριθ. 4331.39/3/90 (2) 

Καθορισμός ετήσιας επιχορήγησης σε Λύκεια Ναυτικής Κατεύ¬ 
θυνσης της Ελλάδος. I 

ΟΙ ΥΠΟΥΡΓΟΙ ΟΙΚΟΝΟΜΙΚΟΝ ΚΑΙ 
ΑΝΑΠΛΗΡΩΤΗΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του ΝΔ 321/69 (ΦΕΚ 250Α/69) «περί κώ¬ 
δικος Δημοσίου Λογιστικού». | 

β. Τις διατάξεις του ΝΔ 3088/54 (άρθρο 9) (ΦΕΚ 240Α/54) 
«περί ιδρύσεως Ναυτικού Γυμνασίου στις ΟΙΝΟΥΣΣΕΣ ΧΙΟΥ». 

γ. Το Ν. 1887/27.6.90 με τον οποίο κυρώθηκε ο Γενικός 
Προϋπολογισμός του Κράτους έτους 1990, αποφασίζουμε: 

Καθορίζουμε την ετήσια επιχορήγηση των Λυκείων |Ναυτικής 
Κατεύθυνσης της Ελλάδας για το οικ. έτος 1990 σε εκατόν εβδο¬ 
μήντα πέντε χιλιάδες (175.000) δρχ. καταβλητέες σε βάρος της 
πίστωσης του κωδικοφορέα 41/210/2424 «Επιχορήγηση στα 
Ναυτικά Γυμνάσια» του προϋπολογισμού ΥΕΝ έτους Γ1990. 

Η παρούσα να δημοσιευθεί στην Εφημερίδα της Κυβέρνησης και να 
κοινοποιηθεί για εκτέλεση. I 

Πειραιάς, 3 Αυγούστου 1990 ^ 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 


ΑΝΑΠΛΗΡΩΤΗΣ ΕΜΠ. ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 


Αριθ. 4331.41/2/90 (3) 

Καθορισμός ετήσιας επιχορήγησης Ναυτικού Μουσείου της Ελ¬ 
λάδας. 

ΟΙ ΥΠΟΥΡΓΟΙ ΟΙΚΟΝΟΜΙΚΟΝ ΚΑΙ 
ΑΝΑΠΛΗΡΩΤΗΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του ΝΔ 321/69 «περί κώδικος Δημοσίου Λο¬ 
γιστικού» (ΦΕΚ 250Α/69). 

β. Τις διατάξεις του ΝΔ 368/69 «περί ετήσιας επιχορήγησης 
του Ναυτικού Μουσείου της Ελλάδας (ΦΕΚ 264Α/69). 

γ. Το Ν. 1887/27.6.90 με τον οποίο κυρώθηκε ο Γενικός 
Προϋπολογισμός του κράτους έτους 1990. 

8) Την υπ’ αρ. Τ 1086/90 απόφαση του Πρωθυπουργού περί 
καθορισμού αρμοδιοτήτων, αποφασίζουμε: 

Καθορίζουμε την ετήσια επιχορήγηση του ναυτικού Μουσείου 
της Ελλάδας για το οικονομικό έτος 1990 σε διακόσιες σαράντα 
χιλιάδες (240.000) δρχ. καταβλητέες σε βάρος της πίστωσης 
του κωδικοφορέα 41/210/ΚΑΕ 2449 «Επιχορηγήσεις σε λοι¬ 
πές βιβλιοθήκες και Μουσεία» του προϋπολογισμού έτους 1990. 

Η παρούσα να δημοσιευθεί στην Εφημερίδα της Κυβέρνησης και να 
κοινοποιηθεί για εκτέλεση. 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΑΝΑΠΛΗΡΩΤΗΣ ΕΜΠ. ΝΑΥΤΙΛΙΑΣ 

ΙΩΑΝΝΗΣ ΠΑΛΑΙΟΚΡΑΣΣΑΣ ΑΡΙΣΤΟΤΕΛΗΣ ΠΑΥΛΙΔΗΣ 
- " - 

Αριθ. 2044093/10918 (4) 

Καθορισμός ορίου έκδοσης εγγυητικών επιστολών από την Τρά¬ 
πεζα Χίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: — 

1. Το Π.Δ. 284/1988 «Οργανισμός του Υπουργείου Οικονο¬ 
μικών» (ΦΕΚ 128 και 165/1988). 

2. Την απόφασή μας 166915/2570/17.11.1977 με την 
οποία καθορίζονται οι όροι και οι προϋποθέσεις, βάσει των οποίων 
παρέχονται από τις Τράπεζες που λειτουργούν στην Ελλάδα Εγ¬ 
γυήσεις στο Δημόσιο και τα νομικά πρόσωπα δημοσίου Δικαίου 
για εκτέλεση έργων προμήθειες κλπ. 

3. Την από 3.7.1990 επιστολή της Τράπεζας ΧΙΟΤ με την 
οποία μας ζητά έγκριση ορίου εγγυητικών επιστολών. 

4. Την δραστηριότητά της όπως εμφανίζεται στον ισολογισμό 
της 31/12/89, αποφασίζουμε: 

Ορίζουμε ανώτατο όριο έκδοσης εγγυητικών επιστολών της 
Τράπεζας ΧΙΟΥ,γτα τις ανωτέρω περιπτώσεις στο ποσό δραχ¬ 
μών τετρακοσίων εκατομμυρίων (400.000.000) με τους όρους 
και τις προϋποθέσεις βάσει των οποίων παρέχονται από τις Τρά¬ 
πεζες που λειτουργούν στην Ελλάδα εγγυήσεις στο Δημόσιο και 
τα Νομικά Πρόσωπα Δημοσίου Δικαίου για εκτέλεση έργων κλπ. 
που αναφέρονται στην απόφασή μας 166915/2570/1977. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 13 Αυγούστου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

♦ 

Αριθ. 329/93 (5) 

Συγκρότηση της Τεχνικής Επιτροπής πολλαπλασιαστικού Υλι¬ 
κού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 (ΦΕΚ 137/1985 τ.Α’.) «Κυβέρνηση 
και Κυβερνητικά Όργανα». 

β. Των άρθρων 50 και 51 του Π.Δ. 402/1988 (ΦΕΚ 187/ 
1988 τ.Α'.) «Οργανισμός του Υπουργείου Γεωργίας». 

γ. Του άρθρου 20 του Ν. 1564/11985 (ΦΕΚ 164/1985 
τ.Α'.)» «Οργάνωση παραγωγής και εμπορίας του πολλαπλασια¬ 
στικού υλικού φυτικών ειδών». 

δ. Την με αριθμό 295954/2.1.1990 απόφαση των Υπουρ¬ 
γών Προεδρίας Κυβερνήσεως και Γεωργίας, με την οποία ανα¬ 
μορφώθηκαν τα συλλογικά όργανα της Κεντρικής Υπηρεσίας του 
Υπουργείου Γεωργίας. 

ε. Του άρθρου 40 του Ν .1884/90 (ΦΕΚ 81 Α). 

2. Τις σχετικές προτάσεις των οικείων φορέων, με τις οποίες 
προτείνονται εκπρόσωποί τους, για να ορισθούν μέλη στην Επι¬ 
τροπή του θέματος. 


3. Το γεγονός ότι δεν προτάθηκαν εκπρόσωποι από α) το Γεω¬ 
τεχνικό Επιμελητήριο Ελλάδος, β) την Κοινοπραξία Ανθοκομι¬ 
κών Συν/σμών Ελλάδος και γ) το Συν/σμό Πωλήσεως Εσπερι¬ 
δοειδών και Δενδρυλλίων Λυκοποριάς Κορινθίας, παρόλο που ζη¬ 
τήθηκαν με έγγραφά μας να προταθούν αυτοί. 

4. Τις διατάξεις, της παραγράφου 2 του. άρθρου 20 του Ν. 
1564/1985 (ΦΕΚ 164/1985 τ. Α’.) και της παραγράφου 2 
του άρθρου 19 του Ν. 1599/1986 (ΦΕΚ 75/1986 τ.Α'.), σύμ¬ 
φωνα με τις οποίες είναι νόμιμη η συγκρότηση συλλογικού οργά¬ 
νου χωρίς μερικά μέλη, όταν δεν προτάθηκαν αυτά από τους οι¬ 
κείους φορείς, και μπορεί να λειτουργήσει νόμιμα, εφόσον εξα¬ 
σφαλίζεται η απαρτία αυτών με τα υπόλοιπα μέλη. 

5. Την αριθμ. 3476/21.5.90 (ΦΕΚ 327/τ.Β\/90) από¬ 
φαση Πρωθυπουργού, «ανάθεση αρμοδιοτήτων στον αναπλη¬ 
ρωτή Υπουργό Γεωργίας», αποφασίζουμε: 

1. Συγκροτούμε την Τεχνική Επιτροπή Πολλαπλασιαστικού 
Υλικού, από τους: 

Α’ Μόνιμα μέλη. 

1. Κων/νο Οικονομόπουλο, Προϊστάμενο της Διεύθυνσης Εισ¬ 
ροών Φυτικής Παραγωγής, υπάλληλο του Κλάδου ΠΕΙ (Γεω¬ 
πονικού) με βαθμό Α’, ως Πρόεδρο της Επιτροπής, με αναπλη¬ 
ρωτή αυτού, τον Μιχάλη Γαβρά, υπάλληλο της ίδιας Διεύθυνσης 
και του ίδιου Κλάδου και βαθμού. 

2. Παντούση Καλτσίκη, καθηγητή του Γεωργικού Πανεπι¬ 
στημίου Αθηνών, εκπρόσωπο της Ελληνικής Επιστημονικής 
Εταιρείας Γενετικής Βελτίωσης των Φυτών, ως τακτικό μέλος, 
με αναπληρωτή αυτού, τον Δημήτριο Ρουπακιά, Καθηγητή του 
Τμήματος Γεωπονίας του Αριστοτέλειου Πανεπιστημίου Θεσσα¬ 
λονίκης, εκπρόσωπο της ίδιας Επιστημονικής Εταιρείας. 

3. Ιωάννη Γκλαβάκη, εκπρόσωπο της Πανελλήνιας Ένωσης 
Γεωργικών Συνεταιρισμών Ελλάδος, ως τακτικό μέλος, με ανα¬ 
πληρωτή αυτού, την Φανή Μαγκανάρη, εκπρόσωπο της Ένωσης 
αυτής. 

4. Ευάγγελο Ζαγγίλη, εκπρόσωποο της Κ.Υ.Δ.Ε.Π., ως τα¬ 
κτικό μέλος, με αναπληρωτή αυτού, τον Παύλο Σκουρόγλου, εκ¬ 
πρόσωπο της υπηρεσίας αυτής. 

Β' Μέλη ανάλογα με τα θέματα. 

1. Ανδρέα Καραμάνο, καθηγητή του Γεωργικού Πανεπιστη¬ 
μίου Αθηνών, για θέματα τεχνικών Κανονισμών Ελέγχου, πιστο¬ 
ποίησης, Εμπορίας και λοιπών κανονιστικών διατάξεων του Το¬ 
μέα των Φυτών μεγάλης καλλιέργειας, καθώς και γενικά θέ¬ 
ματα. 

2. Χρήστο Ολύμπιο, καθηγητή του Γεωργικού Πανεπιστημίου 
Αθηνών, για θέματα τεχνικών κανονισμών Ελέγχου, πιστοποίη¬ 
σης, εμπορίας και λοιπών κανονιστικών διατάξεων του Τομέα 
κηπευτικών καλλιεργειών και πατάτας. 

3. Κων/νο Ποντική, επίκουρο καθηγητή του Γεωργικού Πα¬ 
νεπιστημίου Αθηνών, για θέματα τεχνικών κανονισμών ελέγχου, 
πιστοποίησης, εμπορίας και λοιπών κανονιστικών διατάξεων του 
Τομέα δενδρωδών καλλιεργειών. 

4. Ιωάννη Χρονόπουλο, επίκουρο καθηγητή του Γεωργικού 
Πανεπιστημίου Αθηνών, για θέματα τεχνικών κανονισμών ελέγ¬ 
χου, πιστοποίησης, εμπορίας και λοιπών κανονιστικών διατά¬ 
ξεων του τομέα ανθέων και καλλωπιστικών. 

5. Εμμανουήλ Σταυρακάκη, λέκτορα του Γεωργικού Πανεπι¬ 
στημίου Αθηνών, για θέματα τεχνικών κανονισμών ελέγχου, πι¬ 
στοποίησης, εμπορίας και λοιπών κανονιστικών διατάξεων του 
Τομέα αμπέλου. 

6. Νικόλαο Σαμαρόπουλο, προϊστάμενο του Ινστιτούτου 
Ελέγχου Ποικιλιών καλλιεργούμενων φυτών και πολ/κού υλικού 
φυτών μεγάλης καλλιέργειας, υπάλληλο του Κλάδου ΠΕΙ (Γεω¬ 
πονικού) με βαθμό Α', ως τακτικό μέλος, με αναπληρωτή αυτού, 
τον Ιωάννη Στυλιανίδη, υπάλληλο του Ινστιτούτου αυτού και του 
ίδιου κλάδου και βαθμού, για όλα τα θέματα που αφορούν το 
πολ/κό υλικό φυτικών ειδών. 

7. Δημήτριο Αντωνόπουλο, υπάλληλο της Διεύθυνσης Εισ- 

ροών Φυτικής Παραγωγής του Υπουργείου Γεωργίας, του Κλά¬ 
δου ΠΕΙ (Γεωπονικού) με βαθμό Α', ως τακτικό μέλος, με ανα¬ 
πληρωτή αυτού, την Ζωή Παπαδοπούλου, υπάλληλο της ίδιας 

Ν 

νσης και του ίδιου κλάδου και βαθμού, για όλα τα θέματα που 
αφορούν αραβόσιτο, κτηνοτροφικά φυτά και όσπρια. 

8. Ζωή Παπαδοπούλου, υπάλληλο της Δ/νσης Εισροών Φυτι¬ 
κής Παραγωγής, του Υπουργείου Γεωργίας, του Κλάδου ΠΕΙ 
(Γεωπονικού), με βαθμό Α’, ως τακτικό μέλος, με αναπληρωτή 
αυτής, τον Δημήτριο Αντωνόπουλο, υπάλληλο της ίδιάς Δ/νσης 
και του ίδιου κλάδου και βαθμού, για όλα τα θέματα πού αφορούν 
τα σιτηρά. 

9. Παναγιώτη Φρέσκο, υπάλληλο της Δ/νσης Εισροών Φυτι¬ 

κής Παραγωγής, του Υπουργείου Γεωργίας, του Κλάδου ΠΕΙ 
(Γεωπονικού) με βαθμό Α’, ως τακτικό μέλος, με αναπληρωτή 
αυτού, τον Γεράσιμο Αποστολάτο, υπάλληλο της ίδιας Δ/νσης 
και του ίδιου κλάδου και βαθμού, για όλα τα θέματα που αφορούν 
την πατάτα. . ' 

10. Ευστράτιο Φώσκολο, υπάλληλο της Διεύθυνσης Εισροών 
Φυτικής Παραγωγής, του Υπουργείου Γεωργίας, του Κλάδου 
ΠΕΙ (Γεωπονικού), με βαθμό Α', ως τακτικό;μέλος, με αναπλη¬ 
ρωτή αυτού, την Διαμάντω Μανωλάκου, υπάλληλο της ίδιας Δ/ 
νσης και του ίδιου κλάδου, με βαθμό Β’, για όλα τα θέματα που 
αφορούν τα ελαιούχα, κλωστικά και βιομηχανικά φυτά, καθώς 
και τα σακχαρότευτλα. 

11. Ιωάννη Κατσούλο, υπάλληλο της Δ/νσης Εισροών Φυτι¬ 
κής Παραγωγής, του Υπουργείου Γεωργίας, 1 του Κλάδου ΠΕΙ 
(Γεωπονικού), με βαθμό Α', ως τακτικό μέλος, με αναπληρωτή 
αυτού, τον Ευστράτιο Φώσκολο, υπάλληλο της ίδιας Διεύθυνσης 
και του ίδιου κλάδου και βαθμού, για όλα τα θέματα που αφο¬ 
ρούν, τις δενδρώδεις καλλιέργειες, την άμπελο, τα ανθοκομικά 
και διακοσμητικά φυτά. 

12. Μιχάλη Γαβρά, υπάλληλο της Διεύθυνσης Εισροών Φυτι¬ 
κής Παραγωγής, του Υπουργείου Γεωργίας, του Κλάδου ΠΕΙ 
(Γεωπονικού), με βαθμό Α', ως τακτικό μέλος, με αναπληρωτή 

.αυτού, τον Νικόλαο Παπαδόπουλο, υπάλληλο του Σταθμού Τε¬ 
χνολογίας Πολλαπλασιαστικού Υλικού, του Υπουργείου Γεωρ¬ 
γίας και του ίδιου κλάδου και βαθμού, για όλα τα θέματα που 
αφορούν τα κηπευτικά και την φράουλα. 

13. Χαράλαμπο Παπαδάκη, υπάλληλο της Διεύθυνσης Παρα¬ 
γωγής και Αξιοποίησης Προϊόντων Δενδροκηπευτικής, του 
Υπουργείου Γεωργίας, του Κλάδου ΠΕΙ (Γεωπονικού), μα 
βαθμό Α’, ως τακτικό μέλος, με αναπληρωτή αυτού, τον Χρήστο 
Μυλωνά, υπάλληλο της ίδιας Δ/νσης και του ίδιου κλάδου και 
βαθμού, για όλα τα θέματα που αφορούν την πατάτα και τα κη¬ 
πευτικά. 

14. Ευάγγελο Πασίδη, υπάλληλο της Διεύθυνσης Παραγωγής 
και Αξιοποίησης Προϊόντων Δενδροκηπευτικής, του Υπουργείου 
Γεωργίας, του Κλάδου ΠΕΙ (Γεωπονικού), με βαθμό Α’, για όλα 
τα θέματα που αφορούν τα ανθοκομικά και διακοσμητικά φυτά. 

15. Αλέξανδρο Ευθυμίου, υπάλληλο της Διεύθυνσης Παραγω¬ 
γής και Αξιοποίησης Προϊόντων Δενδροκηπευτικής, του Υπουρ¬ 
γείου Γεωργίας, του Κλάδου ΠΕΙ (Γεωπονικού), με βαθμό Α’, 
για όλα τα θέματα που αφορούν τις δενδρώδεις καλλιέργειες. 

16. Ιωάννη Νόλλα, υπάλληλο της Διεύθυνσης Παραγωγής 
και Αξιοποίησης Προϊόντων Δενδροκηπευτικής, του Υπουργείου 
Γεωργίας, του Κλάδου ΠΕΙ (Γεωπονικού), με βαθμό Α', για όλα 
τα θέματα που αφορούν την άμπελο. 

17. Δημοσθένη Ζαφειράκο, υπόιλληλο της Διεύθυνσης Παρα¬ 
γωγής και Αξιοποίησης Προϊόντων Φυτών Μεγάλης Καλλιέρ¬ 
γειας, του Υπουργείου Γεωργίας, του Κλάδου ΠΕΙ (Γεωπονι¬ 
κού), με βαθμό Α’, ως τακτικό μέλος, με αναπληρωτή αυτού, τον 
Γεώργιο Γρατσία, υπόιλληλο της ίδιας Διεύθυνσης και του ίδιου 
κλάδου και βαθμού, για όλα τα θέματα που αφορούν, τα χειμε¬ 
ρινά σιτηρά, τον αραβόσιτο και το ρύζι. 

18. Δήμητρα Μιχαήλ, υπάλληλο της Διεύθυνσης Παραγωγής 
και Αξιοποίησης Προϊόντων Φυτών Μεγάλης Καλλιέργειας του 


Υπουργείου Γεωργίας, του Κλάδου. ΠΕΙ (Γεωπονικού), με 
βαθμό Α’, ως τακτικό μέλος, με αναπληρωτή αυτής, τον Νικόλαο 
Τσούτσουρα, υπάλληλο της ίδιας Διεύθυνσης και του ίδιου κλά¬ 
δου και βαθμού, για|όλα τα θέματα που αφορούν, τα κτηνοτρο¬ 
φικά φυτά, τα ψυχανθή και τα όσπρια. 

19. Ανθούλα Φαρμάκη, υπάλληλο της Διεύθυνσης Παραγω¬ 
γής και Αξιοποίησης Προϊόντων Φυτών Μεγάλης Καλλιέργειας, 
του Υπουργείου Γεωργίας, του Κλάδου ΠΕΙ (Γεωπονικού), με 
βαθμό Α', ως τακτικό μέλος, με αναπληρωτή αυτής, τον Θωμά 
Νότο, υπάλληλο της ίδιας Διεύθυνσης και του ίδιου κλάδου και 
βαθμού, για όλα τα θέματα που αφορούν, τους ελαιούχους σπό¬ 
ρους και τα κλωστικά φυτά. 

20. Δημήτριο Ματσακά, υπάλληλο της Διεύθυνσης Παραγω¬ 
γής και Αξιοποίησης Προϊόντων Φυτών Μεγάλης Καλλιέργειας, 
του Υπουργείου Γεωργίας, του Κλάδου ΠΕΙ (Γεωπονικού), με 
βαθμό Α', ως τακτικό μέλος, με αναπληρωτή αυτού, τον Παναγι¬ 
ώτη Παπαγεωργίου, υπάλληλο της ίδιας Διεύθυνσης και του 
ίδιου κλάδου και βαθμού, για όλα τα θέματα που αφορούν, τα 
σακχαρότευτλα. 

21. Παναγιώτη Λυμπερόπουλο, υπάλληλο της Διεύθυνσης 

Παραγωγής και Αξιοποίησης Προϊόντων Φυτών Μεγάλης Καλ¬ 
λιέργειας, του Υπουργείου Γεωργίας, του Κλάδου ΠΕΙ (Γεωπο¬ 
νικού), με βαθμό Α',. ως τακτικό μέλος, με αναπληρωτή αυτού, 
τον Λάζαρο Πιπερόπουλο, υπάλληλο της ίδιας Διεύθυνσης και 
του ίδιου κλάδου και βαθμού, για όλα τα θέματα που αφορούν, 
τον καπνό. ' ■*' ■" 

22. Στυλιανό Κωστόπουλο, υπάλληλο της Διεύθυνσης Έρευ¬ 
νας του Υπουργείου Γεωργίας, του Κλάδου ΠΕΙ (Γεωπονικού), 
με βαθμό Α’, ως τακτικό μέλος, με αναπληρωτή αυτού, τον Γε¬ 
ώργιο Πετρόπουλο, υπάλληλο του Κέντρου Γεωργικής Έρευνας 
Αθηνών του ίδιου κλάδου και βαθμού, για όλα τά θέματα που 
αφορούν, τα φυτά Μεγάλης Καλλιέργειας και τα αρωματικά 
φυτά. 

23. Νικόλαο Ψαρρό, υπάλληλο της Διεύθυνσης Έρευνας του 
Υπουργείου Γεωργίας, του' Κλάδου ΠΕΤ (Γεωπονικού), με 
βαθμό Α’, ως τακτικό μέλος, με αναπληρωτή αυτού, του Χρήστο 
Τσαγκαράκη, υπάλληλο της ίδιας Διεύθυνσής και του ίδιου κλά¬ 
δου και βαθμού, για όλα τα θέματα που αφορούν, τα κηπευτικά, 
τις δενδρώδεις καλλιέργειες και την άμπελο. 

24. Γεώργιο Πετρόπουλο, υπάλληλο του Κέντρου Γεωργικής 
Έρευνας Αθηνών, του Κλάδου ΠΕΙ (Γεωπονικού), με βαθμό Α’, 
ως τακτικό μέλος, με αναπληρωτή αυτού, τον Νικόλαο Κουτέπα, 
υπάλληλο της ίδιας Υπηρεσίας και του ίδιου κλάδου και βαθμού, 
για όλα τα θέματα που αφορούν, τα ανθοκομικά και διακοσμη- 
τικά φυτά. 

25. Βασίλειο Μίχο, υπάλληλο του Ινστιτούτου Αμπέλου Αθη¬ 
νών, του Κλάδου ΠΕΙ (Γεωπονικού), με βαθμό Α', ως τακτικό 
μέλος, με αναπληρωτή αυτού, τον Κων/νο Παναγιώτου, υπόιλ¬ 
ληλο της ίδιας Υπηρεσίας, και του ίδιου Κλάδου και βαθμού, για 
όλα τα θέματα που αφορούν την άμπελο. 

26. Σωτήριο Σωτηριάδη, υπάλληλο του Ινστιτούτου Βάμβα- 
κος και Βιομηχανικών Φυτών, του Κλάδου ΠΕΙ (Γεωπονικού), 
με βαθμό Α’, ως τακτικό μέλος, με αναπληρωτή αυτού, την Σ. 
Γαλανοπούλου υπάλληλο της ίδιας της Υπηρεσίας, και του ίδιου 
Κλάδου και βαθμού, για όλα τα θέματα που αφορούν τα βιομη¬ 
χανικά και κλωστικά φυτά. 

27. Ιωάννη Μετζιδάκη, υπάλληλο του Ινστιτούτου Υποτροπι¬ 
κών και Ελαίας Χανιών, του Κλάδου ΠΕΙ (Γεωπονικού), με 
βαθμό Α’, ως τακτικό μέλος, με αναπληρωτή αυτού, τον Σπυρί¬ 
δωνα Λιονάκη, υπάλληλο της ίδιας Υπηρεσίας και του ίδιου κλά¬ 
δου και βαθμού, για όλα τα θέματα που αφορούν την ελαία. 

28. Ευτύχιο Πρωτοπαπαδάκη, υπάλληλο του Ινστιτούτου 
Υποτροπικών και Ελαίας Χανιών, του Κλάδου ΠΕΙ (Γεωπονι¬ 
κού), με βαθμό Α’, ως τακτικό μέλος, με αναπληρωτή αυτού, τον 
Σπυρίδωνα Λιονάκη, υπάλληλο της ίδιας Υπηρεσίας και του ίδιου 
κλάδου και βαθμού για όλα τα θέματα που αφορούν τα εσπεριδοειδή. 

29. Σπυρίδωνα Λιονάκη, υπάλληλο του Ινστιτούτου Υποτρο¬ 
πικών και Ελαίας Χανιών, του Κλάδου ΠΕΙ (Γεωπονικού), με 
βαθμό Α', ως τακτικό μέλος, με αναπληρωτή αυτού, τον Ευτύχιο 
Πρωτοπαπαδάκη, υπάλληλο της ίδιας Υπηρεσίας και του ίδιου 
κλάδου και βαθμού, για όλα τα θέματα που αφορούν τα υποτρο¬ 
πικά φυτά. 

30. Αθανάσιο Μαγγανάρη, υπάλληλο του Ινστιτούτου Φυλλο¬ 
βόλων Δένδρων Νάουσας, του κλάδου ΠΕΙ (Γεωπονικού), με 
βαθμό Α', ως τακτικό μέλος, με αναπληρωτή αυτού, τον Οδυσ- 
σέα Ντινόπουλο, υπάλληλο της ίδιας Υπηρεσίας και του ίδιου 
κλάδου και βαθμού, για όλα τα θέματα που αφορούν τα γιγαρτό- 
καρπα. 

31. Ιωάννη Χατζηχαρίση, υπάλληλο του Ινστιτούτου Φυλλο¬ 
βόλων Δένδρων Νάουσας, του κλάδου ΠΕΙ (Γεωπονικού), με 
βαθμό Α', ως τακτικό μέλος, με αναπληρωτή αυτού, τον Ανέστη 
Ισαακίδη, υπάλληλο της ίδιας Υπηρεσίας και του ίδιου κλάδου 
και βαθμού, για όλα τα θέματα που αφορούν τα πυρηνόκαρπα και 
τα ακρόδρυα. 

32. Δημήτοιο Γεωργάκη, υπάλληλο του Κέντρου Γεωργικής 
Έρευνας ΒορΙίου Ελλάδος, του κλάδου ΠΕΙ (Γεωπονικού), με 
βαθμό Α', ως τακτικό μέλος, με αναπληρωτή αυτού, τον Δημή- 
τριο Καραφυλλίδη, υπάλληλο της ίδιας Υπηρεσίας και του ίδιου 
κλάδου και βαθμού, για όλα τα θέματα που αφορούν τα κηπευ¬ 
τικά και την πατάτα. 

33. Κων/νο Ηλιάδη, υπάλληλο του Ινστιτούτου Κτηνοτροφι- 
κών Φυτών και Βοσκών Λάρισας, του κλάδου ΠΕΙ (Γεωπονι¬ 
κού), με βαθμό Α', ως τακτικό μέλος, με αναπληρωτή αυτού, τον 
Κων/νο Ποδηματά, υπάλληλο της ίδιας Υπηρεσίας και του ίδιου 
κλάδου και βαθμού για όλα τα θέματα που αφορούν τα φθινοπω¬ 
ρινά ψυχανθή και όσπρια. 

34. Ελένη Κοντσιώτου, υπάλληλο του Ινστιτούτου Κτηνοτρο- 
φικών Φυτών και Βοσκών Λάρισας, του κλάδου ΠΕΙ (Γεωπονι¬ 
κού), με βαθμό Α’, ως τακτικό μέλος, με αναπληρωτή αυτού, τον 
θωμά Βαίτση, υπάλληλο της ίδιας Υπηρεσίας και του ίδιου κλά¬ 
δου και βαθμού, για όλα τα θέματα που αφορούν τη μηδική- 
τριφύλλια και αγροστώδη. 

35. Στυλιανό Στρατηλάκη, υπάλληλο του Ινστιτούτου Σιτη¬ 
ρών, του κλάδου ΠΕΙ (Γεωπονικού), με βαθμό Α', ως τακτικό 
μέλος, με αναπληρωτή αυτού, τον ΔημήτριοΓκόγκα, υπάλληλο 
της ίδιας Υπηρεσίας και του ίδιου κλάδου και βαθμού, για όλα τα 
θέματα που αφορούν το μαλακό σιτάρι και το τριτικάλε. 

36. Ταξιάρχη Τσιπρόπουλο, υπάλληλο του Ινστιτούτου Σιτη¬ 
ρών, του κλάδου ΠΕΙ (Γεωπονικού), με βαθμό Α’, ως τακτικό 
μέλος, με αναπληρωτή αυτού, τον Νικόλσο Κυζερίδη, υπάλληλο 
της ίδιας Υπηρεσίας και του ίδιου κλάδου και βαθμού, για όλα τα 
θέματα που αφορούν το σκληρό σιτάρι. 

37. Ελένη Οικονόμου - θεουλάκη, υπάλληλο του Ινστιτούτου 
Σιτηρών, του κλάδου ΠΕΙ (Γεωπονικού), με βαθμό Α’, ως τα¬ 
κτικό μέλος, με αναπληρωτή αυτής την Παναγιώτα Γριβάκου, 
υπάλληλο της ίδιας Υπηρεσίας και του ίδιου κλάδου και βαθμού, 
για όλα τα θέματα που αφορούν το κριθάρι και τη βρώμη. 

38. Νικόλαο Κατσαντώνη, υπάλληλο του Ινστιτούτου Σιτη¬ 
ρών, του κλάδου ΠΕΙ (Γεωπονικού), με βαθμό Α', ως τακτικό 
μέλος, με αναπληρωτή αυτού τον Γεώργιο Ευγενίδη, υπάλληλο 
της ίδιας Υπηρεσίας και του ίδιου κλάδου και βαθμού, για όλα τα 
θέματα που αφορούν τον αραβόσιτο. 

39. Γρηγόριο Γιαμουστάρη, υπάλληλο του Ινστιτούτου Σιτη¬ 
ρών, του κλάδου ΠΕΙ (Γεωπονικού), με βαθμό Α’, ως τακτικό 
μέλος, με αναπληρωτή αυτού τον Δημήτριο Ντάνο, υπάλληλο της 
ίδιας Υπηρεσίας και του ίδιου κλάδου και βαθμού, για όλα τα θέ¬ 
ματα που αφορούν το ρύζι. 

40. Σπύρο Ανδριώτη, εκπρόσωπο της Ένωσης Ελλήνων Πα¬ 
ραγωγών και Εμπόρων Σπόρων, ως τακτικό μέλος, μόνο για θέ¬ 
ματα σπόρων, με αναπληρωτές αυτού, α) Γεώργιο Σπύρου, για 
θέματα κηπευτικών, β) Παναγιώτα Χανδακά, για θέματα πατα¬ 


τοσπόρου, ελαιούχων και βιομηχανικών φυτών, κτηνοτροφικών 
φυτών και οσπρίων και σακχαροτεύτλων, γ) Α. Μπρουζιώτη, για 
θέματα σιτηρών και αραβοσίτου, εκπρόσωποι της Ένωσης αυ- 
τής. 

41. Κων/νο Καμπιτάκη, εκπρόσωπο των Συνεταιριστικών 
Φυτωρίων Νομού Ηρακλείου, ως τακτικό μέλος, με αναπληρωτή 
αυτού τον Ιωάννη Βλαχάκη, εκπρόσωπο του Συν/σμού αυτού, 
για όλα τα θέματα που αφορούν την άμπελο. 

42. Ιωάννη Γκλαβάκη, εκπρόσωπο του Συνεταιρισμού Φυτω- 
ριούχων Αλμωπίας, ως τακτικό μέλος, με αναπληρωτή αυτού 
τον Πέτρο Συλλέκτη, εκπρόσωπο του ίδιου Συν/σμού, για όλα τα 
θέματα που αφορούν τις δενδρώδεις καλλιέργειες, πλην εσπεριδο¬ 
ειδών. 

43. Στυλιανό Παπανικολάου, εκπρόσωπο του Πανελληνίου 
Συνδέμου Ανθοπαραγωγών, ως τακτικό μέλος, με αναπληρωτή 
αυτού τον Κων/νο Ματσουκά, εκπρόσωπο του ίδιου Σύνδεσμου, 
για όλα τα θέματα που αφορούν τα ανθοκομικά φυτά. 

44. Ανδρέα Πουλημένο, εκπρόσωπο του Πανελληνίου Σύνδε- 
μου Ανθοπαραγωγών, ως τακτικό μέλος, με αναπληρωτή αυτού 
τον Κων/νο Ματσουκά, εκπρόσωπο του ίδιου Σύνδεσμου, για 
όλα τα θέματα που αφορούν τα διακοσμητικά φυτά. 

II. Γραμματέα της Επιτροπής ορίζουμε τον Θεοδόσιο Καστρί¬ 
σιο, υπάλληλο της Δ/νσης Εισροών Φυτικής Παραγωγής του 
Υπουργείου Γεωργίας του κλάδου ΠΕΙ (Γεωπονικού) με βαθμό 
Α', και αναπληρωτή αυτού την Διαμάντω Μανωλάκου, υπάλ¬ 
ληλο της ίδιας Δ/νσης και του ίδιου κλάδου, με βαθμό Β'. 

III. Εισηγητές της Επιτροπής είναι οι κατά θέμα αρμόδιοι 
υπάλληλοι της Δ/νσης Εισροών Φυτικής Παραγωγής και του Ιν¬ 
στιτούτου Ελέγχου Ποικιλιών Καλλιερ/νων Φυτών και Πολ/κού 
Υλικού Φυτών Μεγάλης Καλλιέργειας Θεσ/κης, ακόμη και αν 
είναι μέλη της Επιτροπής αυτής. 

IV. Η θητεία των μελών και του Γραμματέα ορίζεται διετής, 
από τη δημοσίευση στην Εφημερίδα της Κυβερνήσεως, της πα- 
ρούσης απόφασης, με δυνατότητα παράτασης ακόμη για άλλο 
ένα χρόνο, με απόφασή μας. 

V. Για τη λειτουργία της Επιτροπής, ισχύει η παράγραφος II της 
με αριθμό 413086/14.11.1985 απόφασης του τότε Αναπλη¬ 
ρωτή Υπουργού Γεωργίας, όπως έχει τροποποιηθεί με την 
309593/3.4.1986 όμοια απόφαση. 

VI. Η απόφαση αυτή να δημοσιευθεί στην Εφημερίδα της Κυ¬ 
βερνήσεως, σύμφωνα με τις διατάξεις της παραγρ. 2 του άρθρου 
10 του Ν. 1232/1982, σε συνδυασμό με τις διατάξεις του άρ¬ 
θρου 5 του Ν. 1288/1982. 

Αθήνα, 22 Αυγούστου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗ ΝΙΚΟΛΑΟΥ 
-♦- 

Αριθ. 1321.1/13/90 (6) 

Καθορισμός ναυλολογίου στη γραμμή ΠΕΣΣΑΔΑ (Κεφ/νίας) - 
ΣΧΙΝΑΡΙ (Ζακύνθου). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Το από 11.4.90 ΤΗΛ/ΜΑ συμπλοιοκτησίας «ΙΟ- 
ΝΙΟΝ». 

β. Την ΩΠ 061323/8/87 διαταγή ΥΕΝ/ΔΑΚ 3. 

γ. Το αριθ. 13/30.5.90 πρακτικό της Γνωμοδοτικής Επιτρο¬ 
πής Ακτοπλοϊκών Συγκοινωνιών. 

δ. Τις διατάξεις του άρθρου 178 ΝΔ 187/73 «περίΚΔΝΔ». 

ε. Το αριθ. 16/7.8.90 πρακτικό Γνωμοδοτικής Επιτροπής 
Ακτοπλοϊκών Συγκοινωνιών. 

ζ) Την υπ’ αρ. Υ 1086/90 απόφαση του Πρωθυπουργού περί 
καθορισμού αρμοδιοτήτων, αποφασίζουμε: 

1. Καθορίζουμε ναύλους επιβατών και οχημάτων στη γραμμή 
ΠΕΣΣΑΔΑ (ΚΕΦ/ΝΙΑΣ) - ΣΧΙΝΑΡΙ (ΖΑΚΥΝΘΟΥ) ως κατω¬ 
τέρω: 

ΕΠΙΒΑΤΕΣ ΟΧΗΜΑΤΑ 



Γ' ΘΕΣΗ 

Α' κατηγ. Β’ κατηγ. Φ/Γ ανα μ. 

ΠΕΣΣΑΔΑ-ΣΧΙΝΑΡΙ 

389 

1728 2356 377 


2. Η ισχύς της απόφασης αρχίζει από τη δημοσίευσή της. 
Η παρούσα να δημοσιευθεί στην Εφημερίδα της Κυβερνήσεως. 


Πειραιάς, 13 Αυγούστου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 



Ψήφιση Οργανισμού Εσωτερικής Υπηρεσίας Δήμου θιναλϊου Ν. 

Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως αντικα- 
ταστάθηκαν με τις όμοιες του άρθρου 26 του Ν. 1832/89. 

2. Τις διατάξεις των Ν. 1476/84 και 1586/86 και των ΠΔ 
372/87 και 22/89. 

3. Τις διατάξεις του άρθρου 164 του ΔΚΚ. 

4. Την αριθ. 77/1990 απόφαση του Δημοτικού Συμβουλίου, 

περί ψηφίσεως Οργανισμού Εσωτερικής Υπηρεσίας του Δήμου 
Θιναλϊου.- — - 

5. Τη σύμφωνη γνωμοδότηση του Υπηρεσιακού Συμβουλίου, 
που διατυπώθηκε στο αριθ. 4/31.7.1990 πρακτικό, αποφασί¬ 
ζουμε: 

Εγκρίνουμε την αριθ. 77/1990 απόφαση του Δημοτικού Συμ¬ 
βουλίου Θιναλϊου με την οποία τούτο ψηφίζει τον Οργανισμό 
Εσωτερικής Υπηρεσίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΘΙΝΑΛΪΟΥ 

Άρθρο Ιον 

Η Υπηρεσία του Δήμου αποτελείται από: 

1. Τμήμα Διοικητικού - Οικονομικού - Λογιστικού (που θα λει¬ 
τουργεί αυτοτελώς). 

Στο Τμήμα αυτό υπάγονται τα γραφεία: 

α. Προσωπικού, το οποίο λειτουργεί αυτοτελώς. 

β. Προσόδων - Περιουσίας - Οικονομικής διαχείρισης. 

γ. Γραμματείας (πρωτόκολλο -.δακτυλογραφήσεις - αρχειοθε¬ 
τήσεις κλπ.) 

δ. Μητρώων - Δημοτολογίων - Εκλογικών - Στατιστικής. 

2. Υπηρεσία Ληξιαρχείου. 

3. Τεχνική υπηρεσία σε επίπεδο γραφείου υπαγόμενου απευ¬ 
θείας στον Δήμαρχο, με θέματα έργων - μελετών - περιβάλλοντος 
εν γένει, καθώς και της υπηρεσίας καθαριότητας. Για το τμήμα 
Διοικητικού Λογιστικού, η επιλογή του Προϊσταμένου θα γίνεται 
από υπαλ/λους της κατηγορίας ΠΕ και για το αυτοτελές γραφείο 
προσωπικού από την κατηγορία ΔΕ, σύμφωνα με το Νόμο 
1586/1986. 

Άρθρο 2ον 

Α. ΠΡΟΣΩΠΙΚΟΥ ΔΙΟΙΚΗΤΙΚΟΥ 

1. ΚΑΤΗΓΟΡΙΑ ΠΕ 

α. Μία (1) θέση κλάδου ΠΕ.1 Διοικητικού με βαθμούς Γ-Α. 

2. ΚΑΤΗΓΟΡΙΑ ΤΕ 

α. Μία (1) θέση του κλάδου ΤΕ.17 Διοικητικών - Λογιστικών 
με βαθμούς Γ-Α. 

3. ΚΑΤΗΓΟΡΙΑ ΔΕ 

α. Οκτώ (8) θέσεις του κλάδου ΔΕ.1 Διοικητικού με βαθμούς 
Γ-Α. 


Οι έξι (6) από τις παραπάνω θέσεις κατέχονται από τους 
υπαλ/λους των πρώην Κοινοτήτων Αγίου Παντελεήμονα - Λαυ- 
κίου, Πεταλείας, Σφακερών, Λουτσών και Περιθείας αντί¬ 
στοιχα. 

β. Μία (1) θέση του κλάδου ΔΕ.14 ελεγκτών εσόδων - εξόδων 
με βαθμούς Γ-Α. 

γ. Μία (1) θέση του κλάδου ΔΕ. 15 εισπρακτόρων με βαθμούς 
Γ-Α. 

ΚΑΤΗΓΟΡΙΑ ΥΕ 

α. Μία (1) θέση ΥΕ.1 Κλητήρων - Θυρωρών - Γενικών Καθη¬ 
κόντων με βαθμούς Δ-Γ. 

Β. ΤΕΧΝΙΚΟΥ ΠΡΟΣΩΠΙΚΟΥ 

1. ΚΑΤΗΓΟΡΙΑ ΤΕ 

α. Κλάδος ΤΕ.3 τεχνολόγων - πολιτικών μηχανικών, μία (1) 
θέση με βαθμούς Γ-Α. 

β. Κλάδος ΤΕ.4 τεχνολόγων - μηχανολόγων μία (1) θέση με 
βαθμούς Γ-Α. 

2. ΚΑΤΗΓΟΡΙΑ ΔΕ 

α. Κλάδος ΔΕ.29 οδηγών αυτ/των μία (1) θέση με βαθμούς 
Γ-Α. 

β. Κλάδος ΔΕ.24 ηλεκτρολόγοι μία (1) θέση με βαθμούς Γ-Α. 
- ΚΑΤΗΓΟΡΙΑ ΥΕ - 

α. Κλάδος ΥΕ.16 προσωπικού καθαριότητας έξι (6) θέσεις με 
βαθμούς Δ-Γ. 

β. Κλάδος ΥΕ.14 εργάτες ύδρευσης, τέσσερις (4) θέσεις με 
βαθμούς Δ-Γ. 

Γ. ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΜΕΡΙΚΗΣ ΑΠΑΣΧΟ¬ 
ΛΗΣΗΣ 

α. Μία (1) θέση καθαρίστριας των γραφείων του Δήμου με δί¬ 
ωρη απασχόληση την ημέρα κλάδου ΥΕ.16. 

Δ. ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΓΙΑ ΚΑΛΥΨΗ ΕΠΟΧΙΑΚΩΝ ΑΝΑΓΚΩΝ 
α. Τέσσερις (4) θέσεις εργατών καθαριότητας (κλάδου 
ΤΕ.16). ; 

β. Μία (1) θέση οδηγού αυτ/του (κλάδου ΔΕ.29) 
γ. Τρεις (3) θέσεις υδραυλικοί (κλάδου! ΥΕ) 
δ. Μία (1) βοηθού ηλεκτρολόγου (κλάδου ΥΕ14) 

Άρθρο 3ον 

Όλες οι υπηρεσίες εποπτεύονται από τον Δήμαρχο. 

Η αρμοδιότητα και η οργανική δύναμη των κατά άρθρο 2 Δη¬ 
μοτικών υπηρεσιών ορίζεται όπως παρακάτω: 

Α. ΔΙΟΙΚΗΤΙΚΗ ΥΠΗΡΕΣΙΑ 

1. Τμήμα Διοικητικού - οικονομικού - λογιστικού - Προϊστά¬ 
μενος 

Προΐσταται όλων των υπηρεσιών του Δήμου και ελέγχει την 
εύρυθμη και επαρκή λειτουργία των απέναντι των επιταγών του 
Νόμου. 

Παραλαμβάνει και χαρακτηρίζει την αλληλογραφία που απευ¬ 
θύνεται στο Δήμο, την θέτει υπόψη του Δημάρχου και την διαβι¬ 
βάζει δια του πρωτοκόλλου του Δήμου στις αρμόδιες υπηρεσίες 
και γραφεία. 

θεωρεί όλα τα εξερχόμενα έγγραφα και ελέγχει την διατύ¬ 
πωση του περιεχομένου τους προκειμένου να αποφευχθεί η δη¬ 
μιουργία δικαιωμάτων ή υποχρεώσεων για το Δήμο. 

Συντάσσει έγγραφα, αναφορές, εκθέσεις επί θεμάτων μη υπα- 
γομένων στην αρμοδιότητα άλλων υπηρεσιών καθώς και εγκυ¬ 
κλίους και κανονιστικές επιταγές του Δημάρχου. 

Παρακολουθεί την Εφημερίδα της Κυβερνήσεως καθώς και τη 
Νομολογία των Υπουργείων ή άλλες γνωματεύσεις και οδηγίες, 
και γενικά κάθε στοιχείο που αφορά την Δημοτική Νομοθεσία. 

Ερμηνεύει και ανακοινώνει τα παραπάνω σε όλες τις υπηρεσίες 
του Δήμου. 

Μελετά και εισηγείται μέτρα για την οικονομική και ορθολο¬ 
γική λειτουργία των Δημοτικών υπηρεσιών. 

Ενεργεί την σχετική αλληλογραφία και παρακολουθεί την πο¬ 
ρεία των δικαστικών υποθέσεων του Δήμου. 

Καταρτίζει και διατυπώνει εγγράφως όταν χρειάζεται τις ειση¬ 
γήσεις του Δημάρχου προς το Δημοτικό Συμβούλιο σε συνεργα¬ 
σία με τις αρμόδιες υπηρεσίες. 

Ενεργεί για τις προσλήψεις, απολύσεις κλπ. του εκτάκτου προ¬ 
σωπικού και τηρεί τα μητρώα αυτών. 

2. Γραφείο προσωπικού - Προϊστάμενος 

Ελέγχει το προσωπικό για την εκτέλεση των καθηκόντων του, 
αναθέτει δε όταν υπάρχει ανάγκη, μετά την έγκριση του Δημάρ¬ 
χου σε οποιοδήποτε υπάλ/λο κάθε έκτακτη εργασία έστω και 
άσχετη προς την δική του αρμοδιότητα. 

Μελετά και εισηγείται την σύνταξη ή τροποποίηση του Οργα¬ 
νισμού Εσωτερικής Υπηρεσίας του Δήμου με την συνεργασία του 
προϊσταμένου του τμήματος Δ/κού. 

Έχει την φροντίδα για την έγκαιρη κατάρτιση από τους αρμό¬ 
διους των ετησίων εκθέσεων ουσιαστικών προσόντων των υπαλ/ 
λων του Δήμου, την σύνταξη του πίνακα αρχαιότητας των υπαλ/ 
λων και την υποβολή του αρμοδίως. 

Εποπτεύει για τη σύννομη διατύπωση των αποφάσεων του Δη¬ 
μοτικού Συμβουλίου και της Δημαρχιακής Επιτροπής με την συ¬ 
νεργασία του Προϊσταμένου του τμήματος Δ/κού. 

Ενεργεί υπηρεσιακά για διορισμούς, προαγωγές, άδειες, ποι¬ 
νές, απολύσεις και γενικά για κάθε ζήτημα που αφορά το τακτικό 
προσωπικό του Δήμου, σύμφωνα με τις διατάξεις των Νόμων και 
εγκυκλίων, με συνεργασία του Προϊσταμένου του Τμήματος Δ/ 
κού. 

Φροντίζει για την τήρηση των ατομικών φακέλων των υπαλ¬ 
λήλων, του Μητρώου των υπαλλήλων και των συναφών βιβλίων 
και καταστάσεων. 

Εκδίδει πιστοποιητικά υπηρεσίας υπαλλήλων του Δήμου. 

Συγκεντρώνει κάθε χρόνο τις εκθέσεις των Προϊσταμένων που 
αφορούν την'υπηρεσιακή κατάσταση των υπαλλήλων. 

3. Γραφείο οικονομικής διαχείρισης Προσόδων και Δημοτικής 
Περιουσίας. 

Τηρεί τα βιβλία ημερολογιακών και καθολικών εσόδων και 
εξόδων και κάθε άλλο βιβλίο αρμοδιότητας του λογιστηρίου. Τη¬ 
ρεί μισθολογικό μητρώο των υπαλλήλων και συντάσσει τις μισθο- 
λογικές καταστάσεις πληρωμής του προσωπικού του Δήμου. 

Εκτελεί κάθε εργασία που αφορά την παροχή στοιχείων για 
την κατάρτιση του προϋπολογισμού και απολογισμού του Δήμου 
και φροντίζει για την ψήφιση και έγκριση αυτού. 

Εισηγείται σχετικά με την αναμόρφωση του προϋπολογισμού 
και μεριμνά για την απόδοση στους διάφορους οργανισμούς των 
ποσοστών που αναλογούν-από τα έσοδα του προϋπολογισμού. 

Παρακολουθεί συγκεντρώνει και απεικονίζει λογιστικά, στα οι¬ 
κεία λογιστικά βιβλία τα αποτελέσματα της εκτέλεσης του προϋ¬ 
πολογισμού εσόδων και εξόδων του Δήμου καθώς και την κίνηση 
του Δημοτικού χρέους. 

Συγκεντρώνει τα δικαιολογητικά κάθε πραγματοποιημένης 
δαπάνης, την ελέγχει και εκδίδει τα οικεία χρηματικά εντάλματα 
κατά τις διατάξεις του Δημοτικού και Κοινοτικού Κώδικα. 

Διενεργεί όλες τις προμήθειες του Δήμου είτε με δημοπρασία 
είτε απευθείας σύμφωνα με τις διατάξεις των σχετικών νόμων ή 
αποφάσεων των οικείων Υπουργείων. 

Συντάσσει έγκαιρα τις προκηρύξεις ή διακηρύξεις διαγωνι¬ 
σμών και δημοπρασιών προμηθειών και φροντίζει για την εντός 
των νομίμων προθεσμιών διεξαγωγή αυτών ενώπιον των αρμο¬ 
δίων οργάνων. Συντάσσει πρωτόκολλο και κάθε άλλο δικαιολο- 
γητικό παραλαβής των διαφόρων υλικών. 

Παρακολουθεί την κανονική εκτέλεση κάθε προμήθειας και 
αποστέλλει έγκαιρα τα δικαιολογητικά της στο λογιστήριο για 
έκδοση ενταλμάτων-αποπληρωμής. 

Τηρεί βιβλία ημερολογίων των αναλαμβανομένων υποχρεώ¬ 
σεων, βιβλία εισαγωγής και εξαγωγής των προμηθευτικών υλι¬ 
κών, βιβλία ημερολογίων καταχώρησης όλων των εκδιδομένων 


πρωτοκόλων προμήθειας υλικών. 

Εισάγει και διαφυλάσσει στην αποθήκη του προμηθευομένου 
παντός είδους υλικού για τις ανάγκες του Δήμου και επί πλέον συ¬ 
γκεντρώνει και εν καιρών εκποιεί με δημοπρασία το άχρηστο 
υλικό. Υποβάλλει στο τέλος κάθε μήνα κατάσταση κίνησης απο¬ 
θήκης. 

Φροντίζει όπως ο Δήμος κατέχει νόμιμα την ακίνητη περιου¬ 
σία του και εκτελεί κάθε εργασία που σχετίζεται με την κτηματική 
περιουσία του Δήμου και τα έσοδα που προέρχονται από αυτή. 
Φυλάσσει τα κτηματολόγια του Δήμου, μεριμνά για την ενημέ¬ 
ρωσή τους και τηρεί φακέλους εκθέσεων που αφορούν τα όρια του 
Δήμου. 

Διενεργεί δημοπρασίες για την εκμίσθωση - εκποίηση της κι¬ 
νητής και ακίνητης περιουσίας του Δήμου σύμφωνα με τις ισχύ- 
ουσες διατάξεις. 

Βεβαιώνει τους υπό του Δημοτικού Συμβουλίου ή διαφόρους 
νόμους επιβαλλόμενους φόρους - τέλη και δικαιώματα και συ¬ 
ντάσσει έγκαιρα τους χρηματικούς καταλόγους. 

Συγκεντρώνει όλα τα στοιχεία που θα ήταν χρήσιμα για την 
έγκαιρη και πληρέστερη βεβαίωση των Δημοτικών εσόδων. 

Παρακολουθεί τις εισπράξεις των Δημοτικών φόρων που γίνο¬ 
νται από το Δημόσιο Ταμείο και φροντίζει για την τακτική και 
ακριβή απόδοσή του στο Δήμο. 

Εκτελεί κάθε προπαρασκευαστική εργασία που αφορά τη δια¬ 
γραφή βεβαιωθέντων ή επιστροφή αχρεωστήτως εισπραχθέντων 
φόρων, τελών και δικαιωμάτων και καταρτίζει τα σχετικά πρω¬ 
τόκολλα έκπτωσης ή διαγραφής και καταστάσεις επιστροφής. 
Διεξάγει κάθε προπαρασκευαστική εργασία για την εκδίκαση των 
ενστάσεων και εφέσεων που θα υποβάλλονται ενώπιον των αρμο¬ 
δίων φορολογικών δικαστηρίων. Τη£εί ιδιαίτερο φάκελο για κάθε 
έσοδο που θα περιλαμβάνει τις σχετικές διατάξεις νόμων και δια¬ 
ταγμάτων, την υφισταμένη νομολογία, πίνακες που να παριστά¬ 
νουν την κατά έτος απόδοση των διαφόρων εσόδων, τους τυχόν 
υπάρχοντες κανονισμούς, τα αντίγραφα συμβολαίων των ενοικια¬ 
στών. 

4. Γραμματεία (Πρωτοκόλλου - Δακτυλογράφησης - Δημοτι¬ 
κού Συμβουλίου και Δημαρχιακής Επιτροπής κλπ.) 

Επιμελείται της πρωτοκόλλησης στο βιβλίο πρωτοκόλλου του 
Δήμου των εισερχομένων και εξερχομένων εγγράφων. Τα εισερ¬ 
χόμενα τα παραδίδει στα αρμόδια γραφεία για ενέργεια. 

Παραλαμβάνει και διεκπεραιώνει τη συντασσόμενη υπό των 
υπηρεσιών αλλολογραφία του Δήμου. 

Ενεργεί την αντιγραφή, δακτυλογράφηση και πολυγράφηση 
των εγγράφων του Δήμου. Ταξινομεί στο αρχείο τα έγγραφα επί 
των οποίων έληξε κάθε ενέργεια, διαφυλάσσει στο αρχείο του Δή¬ 
μου και τηρεί το αναγκαίο για την εύκολη χρήση αυτού ευρετή¬ 
ριο. 

Καταρτίζει σύμφωνα με τις διατάξεις του Δημάρχου και του 
Προέδρου του Δημοτικού Συμβουλίου την ημερήσια διαταγή των 
συνεδριάσεων του Δημοτικού Συμβουλίου της Δημαρχιακής Επι¬ 
τροπής και αποφάσεων Δημάρχου. Φροντίζει τα εισαγόμενα θέ¬ 
ματα να είναι νομότυπα και επιμελείται για την έγκαιρη επίδοση 
των σχετικών προσκλήσεων. Τηρεί τα επίσημα βιβλία και ευρε¬ 
τήρια πρακτικών και αποφάσεων του Δημοτικού Συμβουλίου και 
της Δημαρχιακής Επιτροπής και φροντίζει για την σύνταξη, έκ¬ 
δοση και κανονική υπογραφή τους. 

Συγκεντρώνει τις αιτήσεις και αναφορές που απευθύνονται στο 
Δημοτικό Συμβούλιο καθώς και έγγραφα ερωτήσεις και αιτήσεις 
που διανέμονται μεταξύ Δημάρχου, Δημαρχιακής Επιτροπής και 
Δημοτικού Συμβουλίου. 

Μεριμνά για την έγκαιρη δημοσίευση, κατά τις διατάξεις του 
Νόμου των αποφάσεων του Δημοτικού Συμβουλίου. Κοινοποιεί 
αντίγραφα των λαμβανομένων αποφάσεων στις ενδιαφερόμενες 
υπηρεσίες του Δήμου και στους Δημοτικούς Συμβούλους και 
διεκπεραιώνει κάθε ιδιαίτερη εντολή του Προέδρου του, συν θέ¬ 
ματα προσωπικού. 

5. Γραφείο Μητρώων - Στρατολογίας - Δημοτολογίων - Εκλο¬ 
γικών - Στατιστικής 

Τηρεί σύμφωνα με το Νόμο ετήσια μητρώα αρρένων, τα πρό¬ 
σθετα Μητρώα αρρένων, τα βιβλία μεταβολών και των σχετικών 
ευρετηρίων και εκδίδει όλα τα σχετικά πιστοποιητικά και βεβαι¬ 
ώσεις. Φροντίζει για την εκτέλεση των καθηκόντων που ανατίθε¬ 
νται στο Δήμο προς διενέργεια εκλογών. Διενεργεί κάθε εργασία 
που έχει σχέση με τα Δημοτολόγια και τους Στρατολογικούς πί¬ 
νακες του Δήμου και εκδίδει τα σχετικά πιστοποιητικά. 

Διεκπεραιώνει κάθε εργασία σχετική με το Νόμο περί Στρατο¬ 
λογικών εισφορών κλπ. θεμάτων Στατιστικής. 

6. Ληξιαρχείο 

Ασχολείται με θέματα που έχουν σχέση με πολιτικούς γάμους. 

Συντάσσει και υπογράφει τις ληξιαρχικές πράξεις γεννήσεων, 
βαφτίσεων, γάμων, θανάτων κλπ. Τηρεί τα ληξιαρχικά βιβλία 
που ορίζει ο Νόμος και εκδίδει από αυτά με αίτηση των ενδιαφε¬ 
ρομένων σχετικά αποσπάσματα και αντίγραφα. ~~ 

Διεξάγει την αλληλογραφία που αφορά το γραφείο και έχει 
όλες τις ευθύνες του ληξιαρχείου απέναντι στο Νόμο και της προϊ- 
σταμένης διοικητικής αρχής. 

Γενικά επιλαμβάνεται όλων των θεμάτων που ορίζουν οι ειδι¬ 
κές διατάξεις και εκάστοτε Νόμοι περί Ληξιαρχείου., 

β. Τεχνική Υπηρεσία 

1. Γραφείο Έργων 

Φροντίζει για τη συντήρηση των δημοτικών κτιρίων, μνη¬ 
μείων, εργαλείων, των δικτύων ύδρευσης και φωτισμού οδών και 
πλατειών κλπ. 

Μεριμνά για την εφαρμογή του σχεδίου πόλης σύμφωνα με το 
νόμο. 

Ενεργεί τον έλεγχο και τη θεώρηση όλων των συντασσομένων 
μελετών, εκπονεί τις μελέτες κάθε είδους έργων και προμηθειών 
και συντάσσει μελέτες που σχετίζονται με τη λειτουργία και βελτί¬ 
ωση της ύδρευσης και της καθαριότητας. 

Καταρτίζει τους όρους για τη διακήρυξη και δημοπράτηση 
των εκτελούμενων έργων σύμφωνα με τις κείμενες διατάξεις. 

Ελέγχει και θεωρεί τους εκδιδομένους λογαριασμούς και πι¬ 
στοποιήσεις των εκτελούμενων έργων και μελετών. 

Φροντίζει για τη σύνταξη των τεχνικών μελετών και επιβάλλει 
την ορθή εκτέλεση και παραλαβή όλων των δημοτικών έργων. 

Τηρεί αρχείο μελετών και συμβάσεων μαζί με τις σχετικές 
αποφάσεις του Δημοτικού Συμβουλίου και των εγκρίσεων της 
Νομαρχίας. 

Φροντίζει την ονοματοθεσία των οδών και πλατειών της πόλης 
καθώς και των συνοικισμών και την αρίθμηση των οικοδομών 
τους. 

Εκδίδει άδειες για την εκτέλεση από δημότες ή άλλους τρίτους 
διαφόρων εργασιών στις πλατείες, στους δρόμους και στα πεζο¬ 
δρόμια και φροντίζει για την επαναφορά τους στην προηγούμενη 
κατάσταση. ---_ . 

2. Υπηρεσία Καθαριότητας 

Μεριμνά για την κανονική διενέργεια της καθαριότητας στην 
πόλη. 

Καταρτίζει το ημερήσιο πρόγραμμα διαδρομής των αυτοκινή¬ 
των συλλογής των απορριμμάτων οικιών και καταστημάτων και 
τα συγκεντρώνει σε κατάλληλο χώρο εκτός της πόλης που ορίζε¬ 
ται από την υγειονομική επιτροπή. Καταρτίζει επίσης το ημερή¬ 
σιο πρόγραμμα διαδρομής των αυτοκινήτων εκκένωσης βόθρων 
και της διαθέσεως των βοθρολυμμάτων σε κατάλληλο χώρο 
εκτός της πόλης που ορίζεται από την αρμόδια επιτροπή. 

Εκτελεί οποιαδήποτε άλλη εργασία που έχει σχέση με την κα¬ 
θαριότητα της πόλης. 

Μεριμνά για την προμήθεια όλων των εργαλείων για την κα¬ 
θαριότητα. 


Άρθρο 4ον 

Αρμοδιότητες κλητήρα - θυρωρού - γενικών καθηκόντων 

Κρατεί τα κλειδιά του Δημαρχείου και έχει την ευθύνη για το 
άνοιγμα και το κλείσιμο του Δημαρχείου κατά τις ημέρες και 
ώρες λειτουργίας του, προσερχόμενος πρώτος από τους υπαλλή¬ 
λους του Δήμου και αποχωρών τελευταίος, στο ωράριο του Δή¬ 
μου. 

Επίσης έχει την ευθύνη να παρευρίσκεται στο Δημαρχείο και 
να εξυπηρετεί τη λειτουργία των οργάνων του Δήμου (Δημοτικού 
Συμβουλίου - Δημαρχιακής Επιτροπής - Δημοτικών Επιτροπών 
που συνιστώνται από το δημοτικό συμβούλιο ή τη δημαρχιακή 
επιτροπή), όποτε χρειάζεται. 

Κρατεί ακόμα τα κλειδιά της αποθήκης αρχείων του Δήμου 
και έχει την ευθύνη της φύλαξής τους. 

Εκτελεί γενικές εργασίες που απαιτούνται από τη λειτουργία 
τόυ~γράφείόύ δημάρχου και του γραφείου Δημοτικού Συμβουλίου 
και δημαρχιακής επιτροπής. Μεταφέρει στο ταχυδρομείο την 
εξερχόμενη αλληλογραφία του Δήμου και παραλαμβάνει την ει- 
σερχομένη. 

Διανέμει τις προσκλήσεις και κάθε έγγραφο στους δημοτικούς 
συμβούλους, τα μέλη της δημαρχιακής επιτροπής, στα μέλη των 
δημοτικών επιτροπών και στους δημότες γενικά εφ’ όσον δεν κοι¬ 
νοποιούνται με άλλο τρόπο, 

Διενεργεί την τοποθέτηση κάθε μορφής ανακοινώσεων στους 
καθορισμένους χώρους του Δήμου. Εκτελεί οποιαδήποτε άλλη 
εργασία που έχει σχέση με τις παραπάνω αρμοδιότητες με εντολή 
Δημάρχου ή του Προέδρου του δημοτικού συμβουλίου ή του προϊ¬ 
σταμένου προσωπικού ή τμήματος. 

Άρθρο δον 

Η κατανομή του προσωπικού κατά υπηρεσίες και γραφεία γί¬ 
νεται με απόφαση του Δημάρχου, σύμφωνα με τις εκάστοτε , υπη¬ 
ρεσιακές ανάγκες, και τη γνώμη των προϊσταμένων τμήματος 
και γραφείου προσωπικού. ν 

Άρθρο 6ον 

Οι υπεύθυνοι των υπηρεσιών οφείλουν να παρίστανται στις συ¬ 
νεδριάσεις του Δημοτικού Συμβουλίου ή της Δημαρχιακής Επι¬ 
τροπής, όταν πρόκειται να συζητηθεί θέμα της αρμοδιότητάς 
τους, αφού πρώτα ειδοποιηθούν από τον προϊστάμενο τμήματος ή 
προσωπικού και τον Πρόεδρο του Δημοτικού Συμβουλίου. 

Άρθρο 7ον 

Τον υπεύθυνο κάθε υπηρεσίας, όταν απουσιάζει ή κωλύεται τον~ 
αναπληρώνει ο αμέσως κατά βαθμό ανώτερος υπάλληλος της αυ¬ 
τής υπηρεσίας και μεταξύ ομοιοβάθμων ο αρχαιότερος υπάλλη¬ 
λος. Εν ελλείψει ορίζεται από τον Δήμαρχο άλλος υπάλληλος από 
άλλη υπηρεσία. 

Άρθρο 8ον 

Χρέη γραμματέα στις από το Δημοτικό Συμβούλιο ή τη Δη¬ 
μαρχιακή Επιτροπή συνιστώμενες επιτροπές μελέτης διαφόρων 
δημοτικών θεμάτων, εκτελούν οι υπεύθυνοι των υπηρεσιών στην 
αρμοδιότητα των οποίων υπάγονται οι υποθέσεις ή οι νόμιμοι 
αναπληρωτές τους. 

Άρθρο 9ον 

Τα του διορισμού, των καθηκόντων, του προορισμού του χρό¬ 
νου εργασίας, της αστικής ευθύνης, των δικαιωμάτων, των 
αδειών, των μεταβολών της υπηρεσιακής κατάστασης, των ηθι¬ 
κών αμοιβών, των πειθαρχικών ποινών και της λύσης της υπαλ¬ 
ληλικής σχέσης των στις διατάξεις του παρόντος υπαγομένων 
υπαλλήλων διέπονται από τις διατάξεις του κώδικα κατάστασης 
των δημοτικών και κοινοτικών υπαλλήλων, όπως αυτές ισχύουν 
κάθε φορά. 

Άρθρο ΙΟον 

Το προσωπικό με σύμβαση ιδιωτικού δικαίου που προβλέπεται 
από τον παρόντα κανονισμό, καθώς και το λοιπό προσωπικό που 
παρέχει στο Δήμο τις υπηρεσίες του με σύμβαση εργασίας ιδιωτι¬ 
κού δικαίου, διέπεται από τις συναφείς διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κέρκυρα, 18 Αυγούστου 1990 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 
-♦- 

Αριθ. 8728 (8) 

Σύσταση Νομικού προσώπου συνοικισμού Αρμολίων στο Ν. Χίου. 
Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τις διατάξεις των άρθρων 109,187 του Π.Δ. 323/89. 

2. Την αριθμ. 42/90 απόφαση του Δήμου Μαστιχοχω- 
ρίων. 

3. Την συνένωση σε Δήμο Μαστιχοχωρίων των Κοινοτήτων 
Καλαμωτής, Αρμολίων, Πατρικών βάσει του Ν. 1622/86 (Π.Δ. 
317/31.5.89), αποφασίζουμε: 

1. Συνίσταται, με έδρα την τέως Κοινότητα Αρμολίων, ίδιον 


δημοτικό νομικό πρόσωπο δημοσίου δικαίου, με την επωνυμία 
«Τοπικό Συμβούλιο Αρμολίων». 

2. Σκοπός του ως άνω νομικού προσώπου, μέσα στα διοικη¬ 
τικά όρια του καταργούμενου Ο.Τ.Α. είναι: 

α. Η συντήρηση των εσωτερικών δικτύων ύδρευσης. 

β. Η συντήρηση και λειτουργία δικτύου άρδευσης. 

γ. Η συντήρηση συστήματος αποχέτευσης. 

δ. Η συντήρηση και λειτουργία παιδικών χαρών. 

ε. Η συντήρηση και λειτουργία νεκροταφείων. 

3. Πόροι του νομικού προσώπου είναι μόνον η ετήσια προς 
αυτά οικονομική ενίσχυση από τον Δήμο, το ύψος της οποίας ορί¬ 
ζεται βάσει της παρ. 3 του άρθρου 109 Π.Δ. 323/89, κλιμα¬ 
κωτά με βάση τον πραγματικό πληθυσμό που έχει απογραφεί 
μέσα στη χωρική αρμοδιότητα του κάθε τοπικού Συμβουλίου και 
το ύψος της κατ’ άτομο ετήσιας τακτικής οικονομικής ενίσχυσης 
των 10.Τ.Α. 

4. Το Διοικητικό Συμβούλιο του τοπικού Συμβουλίου είναι 
5μελές μαζί με τον Πρόεδρο και διέπεται από τις διατάξεις του 
άρθρου 110 του Π.Δ. 323/89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 16 Αυγούστου 1990 
Ο Νομάρχης 

ΔΗΜΗΤΡΙΟΣ ΑΘ. ΒΑΣΙΛΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



